אלי ברוק

אליסון ברוק הרננדז (בספרדית: Allyson Brooke Hernandez; נולדה ב-7 ביולי 1993) היא זמרת ושחקנית אמריקאית. את דרכה החלה כחלק מלהקת הבנות המצליחה פיפת' הרמוני. במסגרת הלהקה, הוציאה והשתתפה בלהיטים רבים שזכו להצלחה בינלאומית כמו "Worth It" ו-"Work from Home".

לאחר התפרקותה של הלהקה, פצחה בקריירת סולו במסגרתה הוציאה שירים כמו "Low Key", ו-"Lips Don't Lie".

ביוגרפיה 
אליסון ברוק הרננדז נולדה ב-7 ביולי 1993, בסן אנטוניו, טקסס, שם גדלה ביחד עם הוריה, ג'רי הרננדז ופטרישיה קסטילו. יש לה אח גדול אחד והיא עצמה נולדה כפגה. הוריה החליטו כי לא תגדל כשהיא תדבר בשפה הספרדית. היא במקור ממוצא מקסיקני. כיום, טענה שהיא לומדת ספרדית ביחד עם המורה שלה.

ברוק למדה בבית ספר היסודי נוצרי, בסן אנטוניו וסיימה את הלימודים באמצעות לימוד עצמי. בין היתר, מזדהה כנוצרית.

קריירה 
בשנת 2017, השתתפה לראשונה בשיר "Look at Us Now", שזכה להצלחה מתונה בשוודיה. בשנת 2018, הוציאה ביחד עם הדי. ג'יי. טופיק את השיר "Perfect". השיר זכה להצלחה מתונה כאשר הגיע למקום ה-38 במצעד שירי הדאנס קלאב, ה-73 במצעד המוזיקה האוסטרלי, וה-98 במצעד השירים שבגרמניה. באותה השנה, הוציאה את השיר "Vámonos", שנכשל במצעדים. כמו כן, חידשה את הלהיט "Last Christmas" והוציאה את הסינגל השיווקי "The Truth Is in There".

בתחילת 2019, הוציאה ביחד עם טייגה את השיר "Low Key", שזכה להצלחה נאה כאשר הגיע למקום ה-11 במצעד השירים שברומניה ולמקום ה-2 במצעד הסינגלים הישראלי, מדיה פורסט. השיר צבר למעלה מ-24 מיליון השמעות בספוטיפיי. בהמשך, הוציאה את השיר "Lips Don't Lie", שזכה להצלחה נאה ברחבי העולם, תוך שדורג במקום ה-58 במצעד השירים השנתי שברומניה. בשיר מתארח הראפר האמריקאי א בוגי ויט דה הודי. בנוסף, נכנס השיר למצעד 40 שירי המיינסטרים. מיד לאחר מכן, הוציאה עם מטומה את השיר "Higher", שהגיע למקום ה-22 במצעד שירי הדאנס קלאב. הסינגל האחרון שהוציאה באותה השנה הוא "No Good", שנכשל במצעדים. באותה השנה, השתתפה בתוכנית רוקדים עם כוכבים האמריקאית וזכתה במקום השלישי.

כבר בתחילת שנת 2020, השתתפה בשיר "All Night", של אפרוג'ק. השיר זכה להצלחה מתונה בארצות הברית. בהמשך, השתתפה בשיר "Like You Do", של לוריאן פיקאסו. בהמשך השנה, יצאה לסיבוב ההופעות הראשון שלה, אך בשל מגפת הקורונה נדחה סיבוב ההופעות עד להודעה חדשה.

במאי 2020 שיתפה ברוק את עטיפת ספר הזיכרונות שלה, "Finding Your Harmony", שצפוי לצאת באוקטובר 2020.

היא צפויה לככב בסרט "High Expectations" בשנת 2021.

בשנת 2021 הודיעה כי היא צפויה להוציא אלבום בכורה בספרדית בהוצאת חברות התקליטים העצמאיות - Duars Entertainment ו-AMSI.

דיסקוגרפיה

אלבומי אולפן 
 יפורסם בהמשך: Mi Música

סינגלים 
 2018: "Perfect" (עם טופיק)
 2018: "Vámonos" (עם קריס קרוס אמסטרדם ומסאייה)
 2019: "Low Key" (בהשתתפות טייגה)
 2019: "Lips Don't Lie" (בהשתתפות א בוגי ויט דה הודי)
 2019: "Higher" (עם מטומה)
 2019: "No Good"
 2020: "" (עם מסאייה)
 2020: "" (עם אפרוג'ק)
2020: "Gatekeeper" (עם פדה לה גרנד)
2020: "Baby I'm Coming Home"
2020: "Feeling Dynamite" (עם ג'ו סטון)
2020: "Dance It Off" (עם ליידבק לוק)
 2021: "Mi Música"
 2022: "Por Ti"
 2022: "Tequila"
 2023: "High Fashion Drugs (Remix)" (עם נסלי, דיקיי ו-1דה בנטון)

פילמוגרפיה 
2021: High Expectations

קישורים חיצוניים

הערות שוליים 

זמרות אמריקאיות
זמרים אמריקאים
זמרות-יוצרות אמריקאיות
אמריקאים ממוצא מקסיקני
אמניות אטלנטיק רקורדס
אמניות אפיק רקורדס
מתחרי רוקדים עם כוכבים (ארצות הברית)
אמריקאיות שנולדו ב-1993
אמריקאים שנולדו ב-1993